1) Ինչ­պի­սի՛ գոր­ծո­ղու­թիւն­նե­րու ալ որ ձեռ­նար­կեն ա­մե­րի­կա­հա­յե­րը ի­րենց հար­ցե­րու լուծ­ման հա­մար, Ատր­պէյ­ճան կը ձգտի նմա­նա­կել ա­նոնց եւ հա­կազ­դել՝ ­Միա­ցեալ ­Նա­հանգ­նե­րու մէջ իր վար­ձու ըն­կե­րու­թիւն­նե­րուն մի­ջո­ցով: ­Նա­խա­գահ Ա­լիեւ 2013ի իր ե­լոյ­թին մէջ յայ­տա­րա­րեց, որ Ատր­պէյ­ճա­նի «հիմ­նա­կան թշնա­մին հայ­կա­կան լոպ­պին է»: Ան նաեւ նշեց, որ «հայ­կա­կան լոպ­պին օր ու գի­շեր կը փոր­ձէ զրպար­տել Ատր­պէյ­ճա­նը, վար­կա­բե­կել ա­նոր հե­ղի­նա­կու­թիւ­նը: Ա­նոնք նիւ­թա­կան մեծ մի­ջոց­ներ ու­նին: Ա­նոնք սեր­տօ­րէն կա­պո­ւած են ի­րենց եր­կիր­նե­րու իշ­խա­նու­թիւն­նե­րուն հետ, ուր «լոպ­պինկ»ի ա­նո­ւան տակ նո­ւի­րատ­ւու­թիւն­ներ կ­՝ը­նեն օ­րէնս­դիր­նե­րուն: ­Բայց ի­րա­կա­նու­թեան մէջ ա­տի­կա կա­շառք է: Այս­պի­սով՝ հայ­կա­կան լոպ­պին մեր դէմ կազ­մա­կեր­պո­ւած պայ­քա­րի ա­ռա­ջա­տարն է»: Իր քննա­դա­տա­կան ծա­ւա­լուն ճա­ռին մէջ, Ա­լիեւ կեղ­ծօ­րէն հա­յե­րուն վե­րագ­րեց ամ­բողջ աշ­խար­հի մէջ կա­շա­ռե­լու հե­տե­ւո­ղա­կան ար­շա­ւը, որ կ­՝ի­րա­կա­նա­ցո­ւի իր իսկ կա­ռա­վա­րու­թեան կող­մէ: